cyanic-selkie/wikianc huggingface dataset:
פולרן
מתן השם
הצורה שיוצרים אטומי הפחמן ב-C60, היא פאון ארכימדי הקרוי "עשרימון קטום". סמולי ושותפיו נתנו לצורה את השם באקמינסטרפולרן (C60) על שמו של ריצ'רד באקמינסטר פולר, אדריכל וממציא ידוע שפיתח את הכיפה הגאודזית שהיא חלק של הפאון השלן. צורה זו היא גם הבסיס הגאומטרי של כדור כדורגל העשוי מחומשים ומשושים, והיא קרויה גם "כדור באקי" (Bucky-ball), על שם כינויו של פולר - "באקי".
ארומטיות
באקמינסטרפולרן היא מולקולה שאיננה מציגה "סופר-ארומאטיות": כלומר, האלקטרונים בטבעות המשושות אינם בלתי מאותרים על פני כל המולקולה.
מסיסות
במקור, החוקרים היו מבולבלים מכך ש-C72 אינו נוכח במקטע פולרן שנוצר בפלזמה, אבל כן נמצא בדוגמאות אנדוהדראליות. פולרנים בעלי רוחב פס צר הם אקטיביים מאוד ונקשרים לפולרנים אחרים או לחלקיקי פיח.
שימושים
בתחום הננוטכנולוגיה התכונות של עמידות לחום ומוליכות-על הן מהתכונות הנחקרות ביותר של פולרנים.
היכל הזיכרון הממלכתי לחללי מערכות ישראל
מבחינה חיצונית
אולם ההנצחה מצוי בכניסה הראשית אל בית הקברות הצבאי הלאומי. הוא מעוצב בצורת ״פעמון אור״ הבנוי לעומק של 18 מטרים, ויכול להכיל כ-400 איש במהלך הטקסים השונים המתקיימים בו. הכניסה הראשית אל המבנה נמצאת בסמוך אל משרדי היחידה להנצחת החייל של משרד הביטחון, ופתח היציאה מוביל אל חלקת חללי מלחמת יום כיפור. בסמוך אליו החניון וסככת האבלים של בית הקברות הצבאי. כלפי חוץ נראה ההיכל כצורת לפיד.
האולם המרכזי
"עמוד אש התמיד" תוכנן במקור להיות "יד זיכרון לחייל האלמוני".
משה עצמון
קורות חיים
עצמון למד באקדמיה למוסיקה ולמחול בירושלים ובאקדמיה למוסיקה בתל אביב ולאחר שסיים את לימודיו ניהל את התזמורת העירונית של תל אביב. במקביל, הוא היה מנצח אורח על תזמורת בית האופרה הישראלית ועל התזמורת של קול ישראל (כיום התזמורת הסימפונית ירושלים) .
פרסים
עצמון זכה בכמה פרסי ניצוח שסייעו לו לקבל הזמנות לנצח על תזמורות חשובות בעולם; בשנים 1963 - 1964, זכה בפרסים הבאים:
לשון ים המלח
'הנהר הסודי'
הנחל השני הוא המשך מלאכותי של נחל הערבה, שבעבר היה נשפך לאגן הדרומי, ולאחר התיבשותו זורם לאגן הצפוני. הזרימה, שמכילה בעיקר תמלחת מפעילות מפעלי ים המלח, מתחילה מסוף התוואי הטבעי של נחל הערבה, ועוברת בין בריכות ים המלח הישראליות לבין הירדניות וממשיכה צפונה עד לאגן הצפוני. בנחל זורמים גם מי מעיינות ומי שיטפונות שזורמים בנחל הערבה וביובלו ואדי חסה. המים הזורמים בו גורמים להתחתרות הנחל וליצירת קניון..
לאורך 'הנהר הסודי' ניתן לראות נביעה של אספלט, סדקי בוץ ייחודים, תופעת פטריות וביצי מלח. גם באזור זה נפוצים בולענים.
חוסיין בן עלי
הערכה
השריף חוסיין בן עלי נחשב ביחד עם בנו פייסל למייסד הלאומיות הפאן-ערבית. בראייה היסטורית אפשר לראות את השריף חוסיין כאבטיפוס למלכים רבים במזרח התיכון, ובייחוד בחצי האי ערב ובמפרץ הפרסי: שלטון אבסולוטי המשלב סמכויות דתיות וחילוניות, תלות רבה בסיוע מעצמות זרות, שימוש בתארים שאין להם אחיזה במציאות תוך כדי התרפקות על מסורות ערביות ואסלאמיות קדומות, וחוסר יכולת לצור מדינה מודרנית עם הפרדה בין הקופה הציבורית לפרטית.
ויטלי קליצ'קו
בעולם הספורט
קליצ'קו קבע שיא של 27 ניצחונות רצופים בנוקאאוט וזכה בתואר אלוף העולם מטעם ארגון האגרוף העולמי (WBO). באפריל 2000 הפסיד לראשונה בחייו כמתאגרף, לכריס בירד האמריקני.
Xonix
קסוניקס (באנגלית: Xonix) הוא משחק מחשב ישראלי שהיה פופולרי בישראל ובמדינות חבר העמים בשנות ה-80 וה-90, פותח למחשבי PC על ידי דני כץ ואילן רב בשנת 1984, בזמן שירותם הצבאי בצה"ל.
ברנדון האנטר
ברנדון למאר האנטר (באנגלית: Brandon Lamar Hunter; נולד ב-24 בנובמבר 1980 בסינסינטי, אוהיו) הוא כדורסלן עבר אמריקאי ששיחק בעמדות הסנטר והפאוור פורוורד. כיום הוא סוכן שחקנים. גובהו 2.03 מטרים. האנטר ידוע כשחקן חזק ומאסיבי וריבאונדר מצטיין.
סן לואיס (פרובינציה)
היסטוריה
לאחר הקמת מלכות המשנה של ריו דה לה פלטה ב-1776, סופחה אליה סן לואיס, כחלק מהאינטנדנסיה של קורדובה. ב-1813 הוקמה האינטנדנסיה של קוז'ו, שכללה את פרובינציות סן לואיס, מנדוסה וסן חואן של ימינו. ב-1820 פורקה האינטנדנסיה, וסן לואיס הייתה לפרובינציה עצמאית. ב-1855 אושרה חוקתה.
רועי אזולאי
ביוגרפיה
בגיל 18 השתתף כנגן סקסופון בהקלטת האלבום עומד על נייר של הזמר והיוצר אביתר בנאי. מאוחר יותר השתלם בארצות הברית אצל נגן הסקסופון ג'ון סמפן, ובעקבות זאת החל לבצע גם מוזיקה בת-זמננו, כולל יצירות המשלבות טכניקות כתיבה מתקדמות ואלקטרוניקה. בה בעת למד פסנתר, תורת המוזיקה ופיתוח שמיעה באופן פרטי.
כמנצח תזמורת
כמנצח אורח עבד עם התזמורת הסימפונית של מונטריאול, הקאמרטה הישראלית ירושלים, תזמורת דוהנני-בודפוק בבודפשט, התזמורת הסימפונית ירושלים, התזמורת הקלאסית של מונטריאול, הסינפונייטה הישראלית באר שבע, התזמורת הקאמרית הישראלית, קאמרטה אנטוניו סולר (ספרד), תזמורת סימפונט רעננה תזמורת נתניה הקאמרית הקיבוצית והתזמורת האנדלוסית הישראלית.
שיתוף הפעולה עם לאונרד כהן
אזולאי השתתף כמנצח וכמעבד באלבום נוסף, שהופק על ידי אדם כהן, בנו של לאונרד כהן, "Thanks for the Dance", ובו נכלל השיר "Puppets". אלבום זה היה מועמד לפרס הגראמי לשנת 2019 ופרס הג'ונו הקנדי לשנת 2020.
פרנק ג'ונסטון
ביוגרפיה וקריירה
פרנק ג'ונסטון נולד ב-19 ביוני 1888 בטורונטו, בנם של יו האנס ומרי אליזבת (רודריק) ג'ונסטון. הוא התחנך בבית הספר הטכני המרכזי בטורונטו, למד אצל גוסטב האן ובבית הספר לאמנות במרכז אונטריו אצל ויליאם קרושנק וג'ורג' אגניו ריד.
ב-1927 הוא שב לטורונטו ועבד כמנהל בקולג' לאמנות באונטריו. בשנים מאוחרות יותר, סגנונו של האמן נעשה מציאותי יותר וחשף קסם חזק מאיכויות האור, במיוחד אור על שלג. נושא זה חזר על עצמו בעבודות מאוחרות, בציורים גדולים של שנות השלושים והארבעים, כמו גם בציורי עמק הנהר, בעזרת הכחול בהיר של המים המנוגד לגדות עמוסות שלג. ציוריו משתרעים בין האזור הכפרי הפסטורלי באזור וויברידג' לצפון קוויבק והשטחים הצפון-מערביים. הוא החל לקיים תערוכות יחיד קבועות בשנות העשרים של המאה העשרים וציוריו מצאו שוק גדול בקרב הציבור. בניגוד לאמנים קנדים רבים, ג'ונסטון הצליח להשיג הצלחה כלכלית ניכרת בחייו.
טיבט
שם
השם הסיני של טיבט, שִׂי-דְזַאנְג (西藏/Xīzàng), הוא תעתיק פונטי של השם "צאנג" (או-צאנג המערבית). מקור השם בתקופת שושלת צ'ינג בסין. ניתן לסימנים 西/שִׁי (מילולית, "מערב"), ו-藏/דְזַאנְג, כך שהמשמעות השם יכולה להתפרש כ"טיבט המערבית" או "מערב טיבט".
מונגולים ומנצ'ורים
עד לתחילת המאה ה-18 היה השלטון הסיני המרכזי שולח נציבים (אַמְבַּאן) לשבת בלהסה. פלגים טיבטים מרדו ב-1750 והרגו את הנציבים לאחר שהממשל המרכזי החליט לצמצם את מספר חייליו במקום לכ-100. כתגובה נשלח לטיבט צבא צ'ינג, הכניע את המורדים והציב נציב חדש. מספר החיילים הנוכחי עמד מעתה על כ-2000. למשימות ההגנה נעזר הנציב גם בכוחות מקומיים שארגן, והממשלה הטיבטית שבה לנהל את העניין השוטפים כמקודם.
יחסים עם הרפובליקה העממית של סין
נכון להיום הרפובליקה העממית של סין ממשיכה לטעון כי שלטונה על טיבט הוא שיפור צרוף על-פני המצב הקודם, בעוד שממשלות זרות שונות ממשיכות למחות מדי פעם על היבטים שונים של שלטון זה. עם זאת, כל הממשלות מכירות בריבונות הסינית על טיבט, ואף ממשלה לא מכירה בממשלה הגולה של הדלאי לאמה בהודו.
גאוגרפיה
נהרות חשובים רבים נובעים ברמה הטיבטית, מרביתם במחוז צ'ינגהאי, בהם:
עמדת הקהילה הטיבטית הגולה
על פי הממשלה הגולה, מספר הלא-טיבטים בטיבט עומד כיום על 7.5 מיליון, לעומת שישה מיליון טיבטים (הנתונים מתייחסים לשטחים הטיבטיים על פי הגדרתה של הממשלה הגולה, ולא למחוז האוטונומי). לטענתם, זוהי תוצאה של מדיניות מכוונת של הממשלה, מתוך מטרה לפגוע בסיכויים לעצמאות טיבטית, וככזו היא נוגדת את אמנת ז'נבה מ-1946, האוסרת על יישוב שטחים כבושים. הממשלה הגולה מטילה ספק גם בנתונים המתפרסמים על ידי ממשלת סין, כיוון שהם אינם מתייחסים לחיילי הצבא הסיני המוצבים בטיבט, וגם לא למהגרים הלא-רשומים. בהקשר זה גם מוזכרת מסילת הרכבת ללהסה, שנחנכה ב-2006, כגורם שעלול להגביר את ההגירה לטיבט.
בון
בדומה למקובל בסין, יש בכל בית אל תנור המטבח או אל האח המבוערת, שנקרא גם העמוד אל השמיים. בהתאמה, הפתח שבגג, ממנו נכנס האור ויוצא העשן הוא "פתח השמיים".
תרבות
ארמון פוטאלה, אשר נקבע כאתר מורשת עולמית, הוא משכן העבר של הדלאי לאמה. הארמון נבנה על ידי הדלאי לאמה ה-5 במאה ה-17 ובו כ-1,000 חדרים, והוא פתוח בחלקו למבקרים. הכניסה לטיבטים אסורה ביום ההולדת של הדלאי לאמה הנוכחי. גם נוֹרְבּוּלִינְגְקָה, שהיה מעון הקיץ של הדלאי לאמה הוא אתר מורשת עולמית. בעת דיכוי המאבק לשחרור בשנות החמישים, ובזמן מהפכת התרבות של שנות ה-60, נהרסו או הושחתו מרבית האתרים ההיסטוריים בטיבט. טיבטים מאמינים כי עבודות הבנייה בכמה מנזרים חשובים הם ניסיונות להציג מצג שווא של המצב בטיבט.
נורוז (ראפר)
ביוגרפיה
נורוזי נולד בבת ים ובגיל שש עבר עם משפחתו להרצליה, שם גדל והתחנך.
קריירה
ב-2022 הוציא את השיר "משוגעת" עם גל אדם והופק על ידי טריאנגל, השיר הוביל במקום הראשון במצעדים.
יעקב חיים בן נאים
פורים אלג'יר
רבי יעקב נטמן, ככל הנראה, בליוורנו שבאיטליה, העיר האחרונה ברשימת נדודיו.
מחנה 8 במרץ
היסטוריה
יצוין כי באותה העת, הזרם הפטריוטי החופשי נמנה עם תומכי מהפכת הארזים, ורק לאחר שהורשה מנהיג הזרם, מישל עאון, לחזור ללבנון והתאכזב מהצעת מחנה ה-14 במרץ בראשות סעד חרירי, רקם ברית אסטרטגית עם חזבאללה וסוריה, אשר הגלתה אותו מלבנון במהלך מלחמת האזרחים. ב-6 בפברואר 2006 חתם מישל עאון על מזכר הבנות עם חזבאללה ובכך הפך לחבר משמעותי במחנה ה-8 במרץ.
יהושע צ'צ'יק
יהושע צַ'צִ'יק (Chachik; 9 באוקטובר 1895 – 23 בינואר 1973) היה מו"ל עברי.
פעילותו המו"לית
בשנת 1933 שיתף פעולה עם הוצאת שטיבל ויצר את הוצאת "שם" (ראשי תיבות: 'שטיבל–מצפה') להוצאת ספרי ילדים; השותפות התפרקה ב-1935.
מנהרת רמין
היסטוריה
המנהרה נבנתה במהלך מלחמת העולם הראשונה, בשנת 1915, על ידי המהנדס הגרמני, היינריך אוגוסט מייסנר או כפי שכונה "מייסנר פחה", אשר נחשב ל"חלוץ הרכבות בארץ ישראל ושכנותיה". הוא המומחה אשר תכנן את מסילת הרכבת החיג'אזית.
ב-1915 תוך כדי מלחמת העולם הראשונה וההחלטה העות'מאנית להשתלט על תעלת סואץ הוחלט להאריך את מסילת השומרון לדרום הארץ בואכה חצי האי סיני, ותעלת סואץ. כחלק מן המיזם הגדול נחצבה המנהרה, ובמשך 11 חודשים הושלמה מסילת הברזל מסילת א-ד'אהר עד באר שבע באורך כולל של 165 ק"מ. פנחס פיק סבר כי המסלול דרך הרי השומרון הועדף על המסלול לאורך שפלת החוף מסיבות ביטחוניות. מסילה לאורך השפלה הייתה עלולה להיות חשופה להפגזות ולפשיטות מצד הים של הצי הבריטי.
מבנה המנהרה
שמאל|ממוזער|250px|המנהרה (מאי [[2009)]] אורך המנהרה הוא כמאתים מטר. המנהרה חוצה את רכס חומש מצפון לדרום. תוואי המנהרה אינו ישר לחלוטין ומתעקל מעט מזרחה. לאחר שנחצבה בסלע קירטוני חופו קירותיה הפנימיים של המנהרה באריחים מאבן גיר, וכך נשמרה יציבותה. בקצות המנהרה ישנה תוספת למנהרה באורך כשלשה מטרים. תוספת זו בנויה מאבן שונה מהאבן שמחפה את המנהרה עצמה ונועדה למנוע מפולות עפר וסלעים מההר לעבר פתחי המנהרה.
המנהרה כיום
המנהרה מצויה היום בשטח הרשות הפלסטינית, והגישה אליה אסורה לישראלים. המנהרה פתוחה למעבר וניתן לעבור בה רגלית או עם רכבי שטח.
חוקי פרנל
הסבר
כאשר \hat t מסמן את פעולת השבירה.
המשוואות (סימונים שונים)
קיימות גרסאות רבות למשוואות פרנל. נביא כאן כמה מהגישות מספרי אופטיקה נפוצים המתארים את מקדמי ההחזרה והעברה של השדה החשמלי (למשל Born & Wolf), העוצמה ושטף העוצמה (למשל Siegmann). כל המשוואות הן עבור חומרים ליניארים איזוטרופים ללא תגובה מגנטית.
שדה חשמלי
המשוואות עבור מקדמי ההחזרה וההעברה לשדה החשמלי הן (מחוק סנל + תנאי שפה על השדה החשמלי והמגנטי) :
הפרש המופע בהחזרה ושבירה
משוואות פרנל עבור השדה החשמלי (בניגוד לעוצמה החשמלית) המוחזר והמועבר מתארות את השינוי במשרעת והפרש המופע של הגל המוחזר והנשבר ביחס לגל הפוגע. תכונה זאת של הפרש מופע אינה מופיעה ברבים מספרי האופטיקה, ניתן להמחיש אותה בסימולציה בראש ערך זה בה הגל המוחזר מקבל היפוך מופע ולמועבר אין הפרש מופע.
תנאי שפה
בעזרת חוק גאוס ניתן להראות ש:
ספקטרום השמש
היסטוריה
בשנת 1666, אייזק ניוטון ערך ניסוי בו הציב מנסרה משולשת אל מול סדק בתריס, דרך הסדק עברה אלומת אור מהשמש אשר התפצלה לצבעי הקשת בעוברה במנסרה, זאת כך אשר ניוטון ראה על פני מסך שהציב מאחורי המנסרה את ספקטרום השמש. ניוטון לא הבחין בקווי הבליעה על פני הספקטרום כיוון שהאמצעים האופטיים שהיו בידיו, ככל הנראה, לא היו מספיק מדויקים. ניוטון קבע כי המנסרה מפרידה את האור למרכיביו - צבעי הספקטרום, מה שעורר פולמוס באותה תקופה, כיוון שעד גילוי זה רווחה הדעה כי גורם כלשהו במנסרה עצמה מעניק לאור את צבעיו.
היסוד הליום על שם אל השמש היווני הליוס, התגלה על פני השמש בזכות קווי פראונהופר בשנת 1868 עת ליקוי חמה בהודו, הוא התגלה על ידי אסטרונום צרפתי בשם פייר ג'אנסן שחשב את הקו בטעות לנתרן. החוקר נורמן לוקייר האנגלי גילה באותה שנה כי מדובר ביסוד חדש, שלעולם לא נמצא עד אז על פני כדור הארץ, ולכן החליט לקרוא ליסוד יחד עם אדוארד פרנקלנד בשם הליום. הראשונה שקראה נכון את ספקטרום אור השמש הייתה ססיליה פיין-גפושקין
Internet Control Message Protocol
Internet Control Message Protocol (בראשי תיבות: ICMP) הוא חלק מחבילת פרוטוקולי תקשורת באינטרנט, ומוגדר ב־. הודעות ICMP עלולות להיווצר כתגובה לשגיאות בחבילות של פרוטוקול IP או למטרות אבחון וניתוב, כמפורט ב־.
דרגנוע סנטרל - מיד-לוולס
דרגנוע סנטרל - מיד-לוולס (Central - Mid-Levels Escalator) באי הונג קונג היא מערכת הדרגנועים החיצונית לבניין והמקורה הארוכה ביותר בעולם. אורכה הכולל של המערכת כ-800 מטר, והפרש הגבהים בין קצותיה הוא 135 מטר. זמן הנסיעה מקצה לקצה 20 דקות, אולם רוב האנשים הולכים בשעה שהמדרגות נעות ומקצרים את משך ההסעה.
חוג חבורה
חוג החבורה בתורת ההצגות
חוג החבורה מהווה בפני עצמו הצגה של G בשתי צורות שונות: פעולה על ידי כפל משמאל, ופעולה על ידי כפל מימין (כדי שזאת תהיה הצגה יש להפוך תחילה את האיבר הפועל). הצגות אלה נקראות "ההצגה הרגולרית השמאלית" ו"ההצגה הרגולרת הימנית" בהתאמה. יחד הן מגדירות את ההצגה הרגולרית הדו-צדדית, שהיא הצגה של G \times G.
המבנה של חוג החבורה
חוג חבורה מקיים זהויות פולינומיות אם ורק אם החבורה כמעט-אבלית (virtually abelian, כלומר מכילה תת-חבורה אבלית מאינדקס סופי).
חוג החבורה והחבורה
אחת השאלות היסודיות לגבי חוג החבורה היא בעיית האיזומורפיזם: האם חוג החבורה קובע את החבורה G. בעיית האיזומורפיזם קשורה להשערות זסנהאוז, העוסקות באיברים ההפיכים של. נסמן ב- את האיברים שסכום המקדמים שלהם 1 (זוהי חבורה כפלית).
חבורות טופולוגיות
עבור סוגים מסוימים של חבורות טופולוגיות ניתן להגדיר את חוג החבורה בכמה אופנים. לצורך הפשטות נניח מעתה כי חוג המקדמים R הוא שדה המרוכבים \Complex.
חבורות קומפקטיות מקומית
לאלגברת החבורה של החבורה קומפקטית מקומית קיימות שתי גרסאות נפוצות:
חבורות p-אדיות
במקרה זה גרסה מוצלחת של חוג החבורה היא חוג הפונקציות של שוורץ על G ונסמנו S(G). זהו חוג הפונקציות מן החבורה לשדה המספרים המרוכבים שהן:
אהרן קופלנד
יצירתו המפורסמת ביותר היא "אביב בהרי האפלצ'ים", שנכתב ללהקת המחול של מרתה גרהם. יצירה נוספת למחול היא סוויטה בשם "רודיאו".
חייו
קופלנד השפיע רבות על סגנון ההלחנה של ידידו ובן-חסותו, ליאונרד ברנשטיין. ברנשטיין נחשב לגדול המנצחים על יצירותיו של קופלנד. להקת הרוק המתקדם הבריטית אמרסון, לייק ופאלמר הקליטה שני שירים המבוססים על יצירות קופלנד: "תרועה לאיש הפשוט" ו-Hoe-Down. באחדות מהקלטותיהם ל"תרועה לאיש הפשוט" משולב גם סיום הפרק השני של הסימפוניה השלישית מאת קופלנד.
חתונת הנסיך הארי ומייגן מרקל
יום החתונה
החתונה נערכה ב-19 במאי 2018 בקפלת ג'ורג' הקדוש שבטירת וינדזור. בניגוד לחתונתם של ויליאם וקייט, יום חתונתם של הארי ומייגן לא הוכרז בבריטניה כיום שבתון.
שמלת הכלה של מרקל עוצבה על ידי המעצבת קלייר וייט קלר מבית האופנה של ז'יבנשי, הארי היה לבוש במדי שרד של הצבא הבריטי, התקנות בצבא הבריטי אוסרות על חייל להופיע עם זקן בעת שהוא לבוש במדים, על כן הארי היה צריך אישור מיוחד מהמלכה אליזבת על מנת להופיע בחתונתו עם זקן.
מהרן פרוזנפר
יועץ כלכלי לרמטכ"ל
הוקם תא כתבים כלכליים בדובר צה"ל שאוייש על ידי כלכלן, בתיאום עם דובר צה"ל תא"ל אבי בניהו, על מנת לפרסם ולתת ביטוי לנכס הביטחון והשפעותיו על הכלכלה הישראלית. פרוזנפר יזם לראשונה פרסום לציבור הרחב של ספרי דברי הסבר בלתי מסווג על תקציב הביטחון, הכולל מגמות ונתונים רבים בנוגע לתקציב הביטחון.
מולטיברסיטה
מבנה המולטיברסיטה
מגוון שיתופי הפעולה שמספקת המולטיברסיטה יתבססו על שינוי פרדיגמטי המבוסס על מחקר ממוקד-סוגיה (Problem-Based Research) המשלב צוותי מחקר מתרבויות מחקר מגוונות.
ג'ון ג'ונסון
קריירת משחק
לאחר 9 משחקים בעונת הועבר בטרייד ליוסטון רוקטס. עד לסיום עונת שימש כשחקן ספסל ביוסטון, וקלע 9.4 נקודות בממוצע למשחק.
קרב קולי פוינט
המערכה בגוודלקנל
הצבא היפני הקיסרי ניסה לכבוש את שדה הנדרסון לראשונה ב-21 באוגוסט בקרב טנרו, ופעם נוספת ב-12–14 בספטמבר בקרב רכס אדסון, אך שני הניסיונות נכשלו במחיר אבדות רבות, והיפנים נאלצו לסגת מערבית למטניקאו. בעוד היפנים נסוגים מערבה, עמלו האמריקנים על חיזוק קווי ההגנה מסביב למתחם לונגה. ב-14 בספטמבר העביר ונדגריפט את הגדוד השלישי של רגימנט הנחתים השני מטולאגי לגוודלקנל, וב-18 בספטמבר הגיעו לאי 4,157 נחתים נוספים, חלק מרגימנט הנחתים השביעי, ביחד עם ציוד ואספקה. התגבורת איפשרה לוונדגריפט לחזק את קווי ההגנה מסביב למתחם לונגה, ולראשונה להקיף אותו בשלמותו.
הקרב
בנוסף לדיווחיו של הנקן, העיד מסמך שנלקח שלל על כוונת היפנים להנחית את יתרת דיוויזיית הרגלים ה-38 היפנית בקולי פוינט ולתקוף את מתחם לונגה ממזרח, וונדגריפט החליט למנוע את הנחיתה. לשם כך הוא הורה לכל היחידות שלחמו מערבית לנהר המטניקאו באותה עת לשוב למתחם לונגה, והכין את הגדוד הראשון של הרגימט השביעי של צ'סטי פולר לנחיתה בקולי פוינט מהים. לאחר מכן הורה על הגדודים השני והשלישי של רגימנט הרגלים ה-164 להתכונן לתנועה לכיוון נהר נלימביו (Nalimbiu) ולחצות אותו בפנים האי, בעוד הגדוד השלישי של הרגימנט העשירי הזיז את תותחי ה-75 מילימטר שלו מזרחה, כדי לסייע לנחתים בקולי פוינט. הפיקוד על המבצע נמסר לבריגדיר גנרל ויליאם רופרטוס. במהלך הלילה נחתו רופרטוס וחייליו של פולר ליד שפך נהר הנלימביו, בחוף עליו הגן הגדוד של הנקן, וב-4 בנובמבר בשעה 08:30 הגיעו חיילי הרגימנט ה-164 לגדה המערבית של הנהר והתפרסו לאורכה. מלבד הפגזה מהסיירות "הלנה" ו"סן פרנסיסקו" ומהמשחתת "סטרט" על קווי היפנים, לא נרשמה כל פעילות נוספו באותו יום. ביום המחרת הורה רופרטוס לחיילי הרגימנט ה-164 לחצות את הנהר ולאגף את הכוח היפני שניצב מול הגדוד הראשון ליד שפך הנלימביו. שני גדודי הרגלים חצו את הנהר במרחק של 3.2 קילומטרים מהשפך ופנו צפונה לאורך הגדה המזרחית. על אף שלא נתקלו בהתנגדות עיקשת, התעכבו הגדודים בשל תנאי השטח הקשים, ולא הספיקו להגיע לחוף לפני רדת החשיכה.
אוגוסט: מחוז אוסייג' (סרט)
עלילה
שם הסרט מתייחס לזמן (אוגוסט) ולמקום (מחוז אוסייג') שבו מתרחשת העלילה. בברלי ווסטון (סם שפרד), אלכוהוליסט ומשורר, שוכר את שירותיה של אינדיאנית בשם ג'והנה (מיסטי אפהאם) בשביל בישול ובשביל לשמור על אשתו, ויולט (מריל סטריפ). ויולט היא אישה קשה המכורה לתרופות הרגעה, והיא סובלת מסרטן בפה. לאחר תחילת עבודתה של ג'והנה בברלי נעלם, וויולט מבקשת עזרה מאחותה ומבנותיה. אחותה, מאטי פיי (מרגו מרטינדייל), מגיעה עם בעלה, צ'ארלס אייקין (כריס קופר). בתה הצעירה והרווקה של ויולט, אייבי (ג'וליאן ניקולסון), היא היחידה שמתגוררת באזור. ברברה (ג'וליה רוברטס), האחות הבכורה שירשה את אופייה של אימה, מגיעה מקולורדו עם בעלה, ביל (יואן מקגרגור), ובתם המתבגרת, ג'ין (אביגייל ברסלין). ברברה וביל פרודים ללא ידיעת המשפחה, והם מחליטים לא לספר לאחרים בעת הביקור. לבסוף, מגיעה קארן (ג'ולייט לואיס) עם החבר החדש שלה, סטיב היידברכט (דרמוט מלרוני). סטיב הוא איש עסקים, וקרן מציגה אותו כארוסהּ.
לאחר ההלוויה, המשפחה יושבת לסעודה משפחתית שבה ויולט פוגעת בכל הסובבים. לאחר שוויולט מקניטה את ברברה, האחרונה מתנפלת עליה ומחרימה את כל התרופות של אימה. מאוחר יותר ויולט מספרת לבנותיה שסבתם התעללה בה בילדותה. בלילה, סטיב מפתה את ג'ין, ושניים מעשנים יחדיו מריחואנה. ג'והנה תופסת את שניהם, והיא מתחילה להכות את סטיב. ברברה סוטרת לג'ין לאחר שהיא התחצפה לביל. ביל מחליט לעזוב עם ג'ין בבוקר, וברברה מבינה שהם כנראה הולכים להיפרד לצמיתות. קארן וסטיב עוזבים כבר במהלך הלילה.
יסוג'ירו אוזו
ביוגרפיה
יסוג'ירו אוזו נולד בפוקגוואה שבטוקיו בשנת 1903 לסוחר בחומרי דשן. בבית הספר היה תלמיד בינוני, ולעיתים קרובות בחר לצפות בסרטים במקום ללמוד. מאוחר יותר בחייו נזכר בגאווה כיצד צפה בסרטים כמגון "Rex Ingram" ו-"האסיר מזנדה" במקום ללמוד לבחינות הכניסה לבית הספר המסחרי הגבוה בקובה. בשנת 1923, לאחר כמה שנים כמורה כפרי ביפן, שימש אוזו כעוזר צלם שכיר בחברת הסרטים "שוצ'יקו".
הקריירה האמנותית
את סרטו הראשון ביים ב-1927, סרט תקופתי שאינו ראוי לשבח בשם "The Sword of Penitence". ב-1932 ביים את הקומדיה "...I Was Born, But" שהייתה להצלחה מסחרית, ושנחשבת כאחת הטובות שהופקו לפני מלחמת העולם השנייה. זו גם הייתה התקופה בה החל אוזו לפתח את סגנונו הייחודי בקולנוע. במהלך מלחמת העולם השנייה הוא ביים מספר סרטים, כמו "There Was a Father", שהתעלמו מהעימות העולמי. לאחר המלחמה הגיע אוזו לפסגת יצירתיותו, כשביים את מיטב סרטיו הכוללים, בין השאר, את "אביב מאוחר", "קיץ מוקדם", "Floating Weeds", "An Autumn Afternoon" ואת גולת הכותרת שלו, יצירת המופת סיפור טוקיו הנחשבת לאחד הסרטים היפנים החשובים ביותר שצולמו.
סגנונו ושפתו הקולנועית
העמדת המצלמה בגובה נמוך הייתה לסימן היכר שלו. המצלמה מוצבת בגובה קו העין של אדם היושב על מחצלת. לאורך כל הסרט "אביב מאוחר", המצלמה תצלם מהגובה הזה הן בקו ישר והן בזווית מלמטה למעלה. פעמים בודדות יגביה אוזו את המצלמה ויצלם את הדמויות מזווית גבוהה. כשדבר כזה יקרה, הצופה הרגיש ירגיש זאת ואת המשמעות המיוחדת של השוט הזוכה למעמד היוצא דופן.
בסוף שנות ה-40, לאחר המלחמה החליט לצמצם את הכלים הקולנועיים שלו ולהתנתק מההשפעות ההוליוודיות שאפיינו את סרטיו עד אז. מסיבה זו שובר אוזו לעיתים את חוק ה-180 ומחליף אותו במה שמבקרים נהגו לקרוא "חוק 360", זאת אומרת, ניתן לחתוך לאן שרק רוצים. בנוסף נהג אוזו לבקש משחקניו להסתכל ישירות אל תוך עדשת המצלמה בחלק מהשוטים וכך ליצור תחושה שהדמות מדברת ישר אל הצופה ומערבת אותו באופן ישיר במתרחש. בנוסף, החליט אוזו שלא להיצמד למבנה העלילתי הקלאסי וכתב את סרטיו באופן אפיזודיאלי, כמו חילופי העונות.
בשונה מסיפוריו של אקירה קורוסאווה בהם מופיעות דמויות חזקות באפוסים סמוראיים, סרטיו של אוזו הם פשוטים, מהורהרים ומחודדים באמצעות נוסטלגיה ועצבות. במהלך הקריירה הארוכה שלו זיקק אוזו את תחומי סרטיו וצימצם אותם לחשיפה הנחוצה בלבד. יצירותיו, שכמעט תמיד נתחמו לדרמות ביתיות או סיפורי שומאן-גקי (סיפורים על המעמד הנמוך), בעלות מוטיבים חוזרים. למרות שייחודיות הדמויות משתנה, כולן נלכדות בנקל בתוך אותו עולם. אין בדמויותיו גיבורים או פושעים, לא הצלחה כבירה או כישלון חרוץ. דמויותיו הן של אנשים רגילים המנהלים אורח חיים שיגרתי. העימות מתחיל מתוך שינויים טבעיים ביחסים בין הורה לילדו, תהיה זו בת המסרבת להינשא וננטשת על ידי אביה האלמן ב-"Late Spring", או זוג ילדים המבינים את פחיתותו של אביהם.
פוקאס, קיסר האימפריה הביזנטית
ביוגרפיה
דמותו של פוקאס נשארה שלילית לאחר מותו, ותואר כאדם שפל, אכזרי וחסר אחריות. פניו תוארו כמכוערים והוא גידל זקן, דבר שאפיין מאז ואילך את קיסרי ביזנטיון.
קו אודר-נייסה
כל השטח מזרחית לקו שהיה גרמני לפני המלחמה טוהר אתנית מגרמנים אחרי המלחמה (שגורשו מערבה) והוענק לפולין, שקיבלה את חבל פומרניה, ולברית המועצות, שקיבלה את החלק הצפוני של פרוסיה המזרחית. הקו ציין את הגבול בין הרפובליקה הדמוקרטית הגרמנית (גרמניה המזרחית) ופולין בין 1950 ו-1990. מאז שנת 1990 ואיחוד גרמניה, הקו מציין את הגבול בין גרמניה המאוחדת ופולין.
גביעונית נאכלת
תיאור ותפוצה
תפוצת הפטריה בעולם רחבה והיא נמצאת בחלקים נרחבים באירואסיה, צפון ומרכז אמריקה ואפריקה. הפטריה נוטה לגדול ביערות מחט, ביערות ליבנה הרריים ולעיתים ביערות אשור. בישראל נחשבת נדירה וידועה בעיקר בין עצי אלון מצוי בצפון.
תכונה (פילוסופיה)
תכונות על פי דניאל דנט
הפילוסוף דניאל דנט הבדיל בין תכונות שמתקיימות בעצמן (גם אם לא שמים לב אליהן) לבין תכונות שמתקיימות רק לאחר שמישהו הכריז על קיומן.
קרמיקה פלשתית
סגנון הקדרות הפלשתית רבגוני למדי. צבעי כדים פלשתיים בסיסיים היו אדום ושחור (ה"ביכרום הפלשתי" - הכדים הדו-גווניים), בדומה לכלי בית ירח העתיקים, אל הכלים נוספו מיני עיטורים צבעוניים, איורי בעלי חיים מפותחים (במיוחד ציפורים ודגים), צורות גאומטריות קוויות, נקודות, ועיגולים למיניהם. האזורים המעוטרים היו לרוב גוף ומצח הכלי. מכלול הכלים כולל גם כלים המצביעים על כך שהפלשתים הרבו לשתות משקאות אלכוהוליים, בהם בקבוקים וקנקני שתייה הדורים. ששימוש כנראה במשתאות ובחגיגות.
אבי בן זקן
ביוגרפיה
בשנת 2022 נישא בשנית לטלי אברמוב ולהם בת אחת בשם עומר.
נסראללה בוטרוס ספיר
ראשית חייו
נסראללה ספיר נולד ברייפון, לבנון, למארון ספיר וחנה ופהד. הוא למד בבית הספר היסודי מאר עבדא שבערמון והשלים את לימודיו התיכוניים בסמינר מארון הקדוש. בין השנים 1944–1950 למד פילוסופיה ותאולוגיה באוניברסיטת סן-ז'וזף בלבנון.
מחוזות עיראק
החלוקה הנוכחית של המחוזות בוצעה בשנת 1978.
במרץ 2014 שלטונות כורדיסטן העיראקית החליטו על הפרדת חלק מהשטח של מחוז סולמאניה למחוז נפרד - מחוז חלבג'ה.
אפקט לבילי
אבחנה מבדלת
מול לביליות אפקטיבית חשוב לקחת בחשבון אפשרות של מצבים מאניים, היפומאניים, מחלות אורגניות מוחיות וכו' הדורשים טיפולים בהתאם לאטיולוגה. בהתקפים פסיכוטיים ובצורות חמורות של סכיזופרניה יכול להופיע אפקט בלתי מותאם (incongruent affect לא אדקוואטי), קיומם של רגשות סותרים בעת ובעונה אחת, לעיתים באופן ביזארי ולא מובן, כחלק מה שבלוילר הגדיר כ"אמביוולנציה הפתולוגית".
מסתם ותיני דו-פסיגי
אטיולוגיה
תורשתיותו של מסתם ותיני דו-פסיגי גבוהה ועומדת על 89%. מנגנון התורשה המשוער הוא תורשה אוטוזומלית דומיננטית עם חדירות חלקית. עם זאת, טרם נמצא גן יחיד שיסביר את הופעת המום במרבית המשפחות. במקצת המשפחות נתגלתה מוטציה בגן NOTCH 1, ובמשפחות נוספות נמצאו קשורות מוטציות בגן לסינתאז חנקן חמצני אנדותליאלי ובגן NKX2-5. בשל השכיחות הגבוהה של המום בנשים עם תסמונת טרנר, ישנם חוקרים המשערים כי ישנו מרכיב של תאחיזה לכרומוזום X.
בדיקות עזר
כשלעצמו, למסתם ותיני דו-פסיגי אין ביטוי בתרשימי אק"ג.
סיבוכים
מסתם ותיני דו-פסיגי הוא גם גורם סיכון לאנדוקרדיטיס זיהומית בשל המבנה הלא-תקין של המסתם ובשל הזרימה הטורבולנטית סביבו. כ-2%–3% מבעלי מסתם ותיני דו-פסיגי לוקים בזיהום של המסתם, ומבין המקרים של זיהום במסתם אבי העורקים, 25% הם עם מסתם דו-פסיגי.
מניעה
לאור הסיכון שיש לבני משפחה של בעלי מסתם ותיני דו-פסיגי להיוולד גם כן עם מום זה, האגודה האמריקנית לקרדיולוגיה ואיגוד הלב האמריקני ממליצים לסקור קרובי משפחה מדרגה ראשונה של בעלי מסתם דו-פסיגי ולערוך להם בדיקת אקוקרדיוגרפיה לבירור נוכחות המום.
יואב ספר
יואב ספר (נולד ב-30 בספטמבר 1975) הוא כדורסלן עבר ישראלי ששיחק בעמדת הפורוורד. שיחק בנבחרת ישראל והיה הקפטן שלה.
קריירה
ב-1998 עבר ספר למכבי רעננה, ולאחר עונה אחת בלבד עבר להפועל גליל עליון. בקבוצה זו שיחק במשך שתי עונות, בשנייה מביניהן, בה העפילה הקבוצה לגמר הפלייאוף, שימש כקפטן. הוא סיים אותה עם ממוצע של 16.1 נקודות למשחק, הגבוה ביותר מבין הכדורסלנים הישראלים בליגה, ועם 48.1 אחוזי קליעה ל-3 נקודות, השיעור הגבוה בליגה.
ב-2001 הצטרף למכבי תל אביב, ושיחק בה במשך 3 העונות הבאות, בכולן זכתה באליפות המדינה ובגביע המדינה, ובאחרונה שבהן גם בגביע היורוליג. לאורך הקריירה, ובמיוחד במהלך התקופה בה שיחק במכבי, סבל ספר מפציעות חוזרות ונשנות, עד שב-2004 נאלץ לפרוש מכדורסל, בגיל 29.
תאוריה מאוחדת גדולה
יוון העתיקה עד לאיינשטיין
ב-1820 גילה הנס כריסטיאן ארסטד קשר מסוים בין חשמל למגנטיות ובכך החל עשורים שלמים של עבודה, שגולת הכותרת שלה עתידה להיות התאוריה האלקטרומגנטית של ג'יימס קלארק מקסוול. כמו כן במהלך המאה ה-19 ובתחילת המאה ה-20, ניכר בהדרגה כי תופעות שכיחות של כוחות- כוחות מגע, אלסטיות, צמיגות, חיכוך, לחץ - נבעו למעשה מפעולות גומלין חשמליות בין החלקיקים הקטנים ביותר של החומר. בשנות ה-20 המאוחרות של המאה ה-20, מכניקת הקוונטים החדישה הראתה כי קשרים כימיים בין אטומים הם דוגמאות לכוחות חשמליים (לפי קוואנטים) - דבר אשר הצדיק אפוא את התרברבותו של פול דיראק שלפיה "החוקים הפיזיקליים הנדרשים, עבור תאוריות מתמטיות של חלק גדול מהפיזיקה - וכל כולה של הכימיה - ידועים לחלוטין".
תורת השדות הקוונטית
התורה הפיזיקלית המתקדמת ביותר הקיימת כיום אשר מתקרבת צעד נוסף לחזון התאוריה של הכול ושאוששה בניסויים היא תורת השדות הקוונטית. תורה זו מצליחה לאחד את תורת הקוונטים עם תורת היחסות הפרטית, מצליחה לתאר את החלקיקים השונים בטבע ולאחד שלושה מתוך ארבעת הכוחות היסודיים בטבע בעזרת תורות כיול (הכוח האלקטרומגנטי, הכוח הגרעיני החזק והכוח הגרעיני החלש). לפי תורת השדות הקוונטית הדבר הבסיסי ביותר אינו חומר, אנרגיה או כוח אלא שדה. ישנם שדות שיוצרים את חלקיקי החומר ושדות שיוצרים את הכוחות היסודיים בטבע. הכוח היסודי הרביעי המוכר כיום - כוח הכבידה, המתואר בעזרת תורת היחסות הכללית, הוא הכוח היחיד שאי אפשר לקבל בעזרת תורת השדות הקוונטית. כאשר מנסים לתאר את שדה הגרביטציה מקבלים פתרונות מתבדרים לאינסוף שאינם ניתנים לסילוק ולכן אינם מייצגים נכונה את כוח הכובד (שאינו אינסופי). השאלה כיצד לתאר בעזרת תורת השדות הקוונטית את כוח הכבידה היא אחת מהבעיות המרכזיות כיום בפיזיקה. תורת המיתרים היא דוגמה לתאוריה המנסה לפתור בעיה זו ולהגשים את חזון התאוריה של הכול, אך עדיין איננו יודעים האם גישה זו נכונה.
גביע הטוטו 2009/2010
חצי הגמר
שני משחקי חצי הגמר נערכו באצטדיון רמת גן ב-13 בינואר 2010.
לאה (עיר)
היסטוריה
קרב ים ביסמרק במרץ 1943 התנהל סביב הניסיון היפני לתגבר את כוחותיהם בלאה עם כוחות שנשלחו בדרך הים מרבאול, ניסיון שסוכל על ידי מתקפה ממושכת של בעלות הברית על השיירות היפניות. באמצע שנת 1943, לאחר שהובסו בקרב שביל קוקודה, בקרב בונה-גונה ובקרב וואו, נסוגו היפנים מלאה ומסלמאואה. יחד עם זאת קרב לאה-סלמאואה היה כרוך בשבועות ארוכים של קרבות עזים, לפני שלאה שוחררה ב-16 בספטמבר.
ב-1991 ארחו לאה ופורט מורסבי את המשחקים הפסיפיים (Pacific Games). ב-1997 הפכה לאה באופן רשמי גם מרכז האזור האורבני המקיף אותה.
אתרים חשובים
בית המלון - בלאה פועל מלון גדול המשמש גם כמרכז כנסים. במשך השנים הוא ארח דמויות פוליטיות חשובות. המלון מפעיל 100 חדרים ו-4 סוויטות והם מרוהטים ברהיטי עץ. במלון פועלות שתי מסעדות וקפטריה.
מיכאל וילף
ביוגרפיה
מיכאל וילף נולד ב-1937 בפולין. ב-1957 עלה לישראל. הוא בוגר האוניברסיטה העברית בירושלים בחוגים לספרות עברית ומקרא, וב-1967 סיים בה לימודי ספרנות.
ספריית מאזארן
היסטוריה
מאז התמנותו לתפקיד ראש ממשלתה של העוצרת אן מאוסטריה ב-1634, החל מאזארן בבניית ארמון פרטי ובו ספרייה אישית עשירה. מבקרים נדהמו מגודלה ועושרה, שעלה על ספריות מלכותיות אחרות באירופה. בין השנים 1642 ו-1653 העסיק את גבריאל נאודה (Gabriel Naudé) כספרן ומאתר ספרים, שיצא בשליחותו לאיטליה, שווייץ, גרמניה והולנד במטרה לרכוש אוספים שלמים ולהעבירם לפריז. מאז 1643 פתח מאזארן את ספרייתו לשירות מלומדים.
קרוס בנצ'רס
קרוס בנצ'רס (באנגלית: cross-bencher) או יושבי הספסלים שממול הם חברי בית הלורדים - הבית העליון של הפרלמנט הבריטי שאינם משויכים לאף מפלגה.
בשנת 2006 היו 196 לורדים ממעמד זה. הם אינם מתארגנים יחד על מנת להביע עמדות פוליטיות מאוחדות בנושאים שונים, וכל ארגונם כולל בחירת ראש אספה (Convenor) מטעמי אדמיניסטרציה, שתפקידו לעדכן את הלורדים ממעמד זה באירועים ובלוחות הזמנים של בית הלורדים.
הלורדים הרוחניים שאף הם אינם משויכים לאף מפלגה אינם נחשבים חלק מהקרוס בנצ'רס.
מפלצת של מלון 2
עלילה
דניס מחליט לברוח ליער עם ויני, בתו של ויין ו"הזינג" של דניס. לאחר שאחד ממשרתיו של ולאד תוקף את ויני, דניס הופך לערפד ומביס אותו. בעקבות היללות כל משרתיו של ולאד מגיעים ליער, וכך גם דרקולה וכל המפלצות. דניס מביס את המשרתים של ולאד וולאד עצמו מתרשם ומתנצל בפני בנו על הבורות שלו. לאחר מכן מיוויס מכריזה שהם נשארים בטרנסילבניה וכולם חוגגים את יום הולדתו של דניס.
וושיה
המילה "וושיה" היא מילת הרכב בין wu (武, המופיעה גם בצירוף וו-שו), שפירושה "צבאי" או "מלחמתי" לבין xia (俠) שפירושה "אצילי", "מכובד". אמן לחימה ההולך בדרך האצילית מכונה ביצירות הוושיה לעיתים קרובות נקרא "איש חרבות", על אף שאין הכרח שיחזיק בחרב.
קתרין טייט
קתרין טייט (באנגלית: Catherine Tate; נולדה בשם קתרין פורד ב-5 בדצמבר 1969) היא שחקנית, סופרת וקומיקאית אנגלייה. היא זכתה בפרסים רבים על תוכנית המערכונים שלה "המופע של קתרין טייט", והייתה מועמדת לפרס אמי הבינלאומי ולשבעה פרסי באפט"א. בעקבות הצלחתה גילמה את דמותה של דונה נובל בסדרה "דוקטור הו".
קריירה
הופעותיה הראשונות בטלוויזיה היו בסדרות דרמה כמו "The Bill" ו- "London's Burning". ב-1996 החלה להופיע כסטנדאפיסטית, והשתתפה בסדרות קומיות כגון "המופע של הארי היל", "Barking", "That Peter Kay Thing" והיה לה תפקיד בסדרה "Men Behaving Badly". ב-1998 החלה לכתוב לתוכנית "Barking" ולככב בה. זו הייתה תוכנית מערכונים ששודרה מאוחר בלילה בערוץ 4. בין האורחים בתוכנית היו השחקנים, שאז עדיין לא היו ידועים, כגון דייוויד ואליאמס, פיטר קיי ומקנזי קרוק.
בתיאטרון הופיעה טייט עם "הלהקה השייקספירית המלכותית" ובתיאטרון הלאומי. במחזה "משרתם של שני אדונים" שיחקה בתפקיד סמרלדינה, ותפקיד נוסף היה לה במחזה של ויליאם קונגריב "דרכו של עולם".
זהבה פדנס
זהבה פדנס (נולדה ב-12 בדצמבר 1954) היא רקדנית וכוריאוגרפית ישראלית, זוכת המקום השלישי בגוט טאלנט ישראל.
אראם חאצ'טוריאן
ביוגרפיה
מעמדו של חאצ׳טוריאן התייצב במהירות יחסית, וכבר לפני תום 1948 קיבל שבחים על המוזיקה שהלחין לסרט ביוגרפי על אודות לנין. אף על פי כן רוב היצירות שהביאו לידי פרסומו הולחנו לפני 1948, ולאחריה רק מעטות התפרסמו בקנה מידה נרחב. יצירתו הבולטת ביותר לאחר 1948 היא בלא עוררין הבלט "ספרטקוס" (שקטע האדג׳ו מתוכו מוכר לרבים ממוזיקת הפתיחה לסדרת הטלוויזיה "קו אונידין"), משנת 1954. אף כי אין ספק שהביקורת הגסה שהוטחה בו השפיעה במידת מה על תפוקתו של חאצ׳טוריאן (הוא לא הלחין עוד סימפוניות, לאחר שהסימפוניה השלישית שלו גונתה בחריפות והוגדרה פורמליסטית), אפשר לזקוף את הירידה בהיקף היצירה ובאיכותה גם לחובת הזמן שהוא נאלץ להשקיע הן בהוראה הן בניצוח על יצירותיו (דבר שהחל לעשות משנת 1950 ועד סמוך למותו).
ביצועי יצירותיו
מקצת יצירותיו של חאצ׳טוריאן הוקלטו בניצוחו. המפורסמת משלוש הסימפוניות שלו, הסימפוניה השנייה, שהולחנה בשנת 1943 (וכינויהּ "סימפוניית הפעמון") לציון 25 שנים למהפכת אוקטובר, הוקלטה כמה פעמים בניצוח המלחין (הן באולפן הן בקונצרט), בין השאר עם התזמורת הפילהרמונית של וינה. הסימפוניה הראשונה המוקדמת והזנוחה יחסית זכתה להקלטה נדירה בניצוחו, מקונצרט בשנת 1975. אין בנמצא הקלטה של חאצ׳טוריאן מנצח על הסימפוניה השלישית שלו, כנראה בשל מהלך האירועים העגום שבא לאחר הלחנתה. הסימפוניה השלישית שופעת בומבסטיות וכתובה להרכב נגנים עצום, ובו מלבד תזמורת גדולה ועוגב גם הרכב של חמש עשרה חצוצרות. היא הולחנה לציון 30 שנים למהפכת אוקטובר. למרות הטון הפשטני והבלתי מאתגר מבחינה אומנותית, היא לא נתחבבה על הממסד המוזיקלי הסובייטי ולאחר זמן קצר גונתה קשות והוגדרה "פורמליסטית" — כינוי שהשתמשו בו בדרך כלל כדי לגנות מוזיקה אומנותית שאינה פונה אל ההמונים (כגון מוזיקה דיסוננטית מדי, אטונלית או דודקפונית).
Where Are You?
הפקה
החלפתו של רידל בגורדון ג'קינס כמארגן האלבום והמנצח עליו, הביאה לשינוי מהותי לעומת האלבום הקודם A Swingin' Affair!‎ שהיה בעל מקצב ג'אזי כבד, לעומתו האלבום החדש חזר אל נוסחת הבלדות שהצליחה כל כך בIn the Wee Small Hours, אם כי באלבום לא הייתה האווירה העגמומית והמיואשת שהייתה הנושא באלבום הקודם. באלבום החדש הבלדות השקטות והעצובות המלוות בתזמורת גדולה בה נתן ג'קינס משקל כבד יותר לכלי המייתר הביאו לאווירה רגועה מלנכולית.
הרץ במבוך: מבחני הכווייה
צילומים
ב-25 ביולי 2014 בול פרסם בכנס קומיק-קון כי חברת ההפקה רוצה לצלם את הסרט בסתיו 2014, בתקווה שהסרט הראשון בסדרה יצליח כשיגיע לבתי הקולנוע באותו זמן.
אמריקה הצפונית
בארצות הברית וקנדה הסרט שוחרר לצד הסרטים Black Mass ו-Captive וגרף 34–36 מיליון דולר בסוף השבוע הראשון. הסרט הרוויח 1.7 מיליון דולר בהקרנות הערב המאוחרות - 55% יותר מהסרט הראשון שהרוויח 1.1 מיליון דולר - מ-2,900 בתי קולנוע ולפי הערכות, כ-11 מיליון דולר ביום הפתיחה שלו, מספר נמוך יותר מיום הפתיחה של הסרט הקודם. הסרט סיים את סוף השבוע עם רווח של 30.3 מיליון דולר מ-3,796 בתי קולנוע, נמוך ב-7% מ-32.5 מיליון דולר בסוף השבוע הפותח של הסרט הראשון. למרות זאת, הסרט הגיע למקום הראשון וגבר על המתחרה שלו, Black Mass. הסרט הסתמך על קהלים צעירים יחסית, עם 65% מהקהל מתחת לגיל 25 ונשים שהיוו 53% מקוני הכרטיסים. בנוסף, ראוי לציון כי לאולפני פוקס לא היו מסכי IMAX כמו שהיו להם בסרט הראשון, כפי שהם נתנו לסרט אוורסט, שקיבל הצצה ששוחררה למשך שבוע ב-IMAX ובפורמט למסכים גדולים. כן היו להם 270 מסכי PLF שגרפו 9% מסך ההכנסות. אתר Deadline דיווח כי אולפני פוקס מרוצים מהתוצאה בכל מקרה.
תגובות מבקרים
הרץ במבוך: מבחני הכווייה קיבל תגובות מעורבות ממבקרים. באתר האינטרנט Rotten Tomatoes, הסרט קיבל דירוג של 46%, בהתבסס על 136 תגובות, עם ציון ממוצע של 5.4/10. קונצנזוס המבקרים של האתר קבע כי: "הרץ במבוך: מבחני הכווייה הוא סרט המשך במחיר של סיפור, מהירות ומסתורין שהסרט המקורי הציע". אתר האינטרנט Metacritic נתן לסרט ציון של 43 מתוך 100, בהתבסס על 29 מבקרים, דבר המצביע על "תגובות מעורבות או ממוצעות". קהלים שנשאלו על ידי CinemaScore נתנו לסרט ציון "" מתוך סולם בין ל-F.
נס אוסטרליה האדום
נס אוסטרליה האדום מקורו בתחרות העיצוב עבור דגל האיחוד הפדרלי של מושבות אוסטרליה משנת 1901. עיצובו הוא עיצוב נס בריטי אדום המושחת בכוכב חבר העמים ברביע התחתון הקרוב לניצב, ומהצלב הדרומי על הארכית ומעמדו הוא דגל ימי אזרחי.
העיר
העיר
בשנת 1988 הגיש עורך העיתון מאיר שניצר עתירה לבג"ץ נגד הצנזור הצבאי הראשי, שידועה כ"בג"ץ שניצר". בעתירה זו יצאו שניצר והעיתונאי אלוף בן נגד החלטת הצנזורה לאסור פרסום כתבה שהכילה קטעים שעסקו בביקורת אודות תפקודו של ראש "המוסד" ועיתוי החלפתו. העתירה, שהייתה הפעם הראשונה שבה עמד היקף סמכותו של הצנזור הצבאי הראשי לביקורת שיפוטית, התקבלה על ידי שופטי בג"ץ.
עכבר העיר
ב-16 בדצמבר 2010, עבר "עכבר העיר" המודפס שינוי פורמט - יריעתו הורחבה לגודל A4 ותכניו אוחדו עם עיתון "העיר". לתפקיד העורך הראשי מונה עומר שוברט. ב-21 במרץ 2013 יצא לאור הגיליון האחרון של "עכבר העיר" לפני הפסקה של 4 שנים בהוצאת העיתון. בפברואר 2017 החליף האתר מערכת ניהול תוכן ועבר שינוי עיצובי ניכר.
אוקסן וניקולט
הסיפור הוא יצירה מורכבת מבחינה ספרותית – שכן הוא מערב שירה ופרוזה, רצינות והומור ומכיל אלמנטים הלקוחים מסוגות ספרותיות שונות של התקופה. מסוגת ה-chanson de geste (שירת אבירים) הוא לוקח את קטעי המלחמה והקרבות וכן את המשקל בקטעי השירה (בהם יש 7 הברות בכל שורה). ומהספרות החצרונית את סיפור האהבה רצוף החתחתים. הסיפור מכיל אלמנטים סאטיריים ופארודיים כאשר הוא הופך על ראשם כמה מכללי הסוגות הללו, כמו הופעתה של האישה כטרובדור בחיפוש אחר אהובה, המלך הנוטה ללדת והמלכה היוצאת למלחמה. חוקרים רבים גורסים כי ממורכבותו הספרותית של הסיפור יש להסיק כי הוא כיוון לקהל בעל תחכום ספרותי לא מבוטל. סביר להניח כי הסיפור, שאינו שמרני מבחינה תרבותית (האהבה בין נסיך פרנקי לבת ישמעאלים) או מבחינה דתית (נאומו של אוקסן בגנות גן העדן) הוצג בחצרות מלכים ואצילים להנאת יושבי ויושבות הארמון שהיו פחות דתיים מכפי שאולי מקובל לחשוב.
בשנת 1969 עובד הסיפור למחזה בתיאטרון "כיס" בהנהלתן של אביבה גלי ורבקה גור ובהשתתפות גור, פיטר האריס והצמד סוזן ופראן. את התפאורה והתלבושות עיצב אנטול גורביץ'
שומשום
זנים
קיימים שני גוונים טבעיים של זרעי שומשום: לבן-צהבהב בהיר שהוא המוכר ביותר, ושומשום שחור הנפוץ בארצות המזרח הרחוק ומשמש בהכנת סושי וסלטים אסייתים. (בשפת הדיבור מכנים גם את הקצח שומשום שחור אך מדובר במין שונה). קיימים עוד גוונים לא טבעיים: לבן הקלוף בשיטות שונות, ירוק המצופה במעטה של ואסאבי וצהוב המצופה במעטה של קארי.
שמן שומשום
בדומה לאגוזים וגרעינים, זרעי שומשום מכילים אחוזי שמן גבוהים, בחלק מהזנים יותר מ-50%. לשם השוואה, זרעי סויה מכילים כ-20% בלבד. בשמן מצויים חומרים נוגדי חמצון בריכוז גבוה, המקנים לו, מלבד סגולות בריאותיות, גם חיי מדף ארוכים. השמן עשיר באומגה 6, חומצת שומן אשר בכמויות גדולות יכולה להוביל לדלקתיות (דלקת) מרובה ומחלות לב, אך אינו מכיל אומגה 3, חומצת שומן חיונית לגוף ולבריאות הלב.
בחומר היבש שנשאר לאחר הוצאת השמן משתמשים בעיקר להזנת עופות אך גם לתעשיית המזון לבני האדם.
בית הספר המנדטורי למשפטים
אופי הלימודים
ההסבר הפוליטי הקושר בין חינוך משפטי וקולוניאליזם בריטי מבהיר את טבעו ה"מקצועי" של החינוך המשפטי שהציעו "השיעורים למשפט", את התפיסה האוטונומית של המשפט שעליה התבסס "השיעורים למשפט" ואת הדגש שהושם במשפט האנגלי. בארץ־ישראל, כמו במושבות בריטיות אחרות, התקבלו החלטות משפטיות חשובות על ידי מחוקקים ושופטים בריטיים, ואילו הילידים מילאו לרוב רק תפקידים שוליים ונמוכי דרגה במערכת המשפט. נוסף על כך, אחת ההצדקות המרכזיות של ההתפשטות הקולוניאלית האירופית הייתה שהאירופים הביאו את ברכות ה"קדמה" וה"ציוויליזציה" (המזוהות עם התרבות האירופית) לעולם לא־אירופי פרימיטיבי ומפגר. יצירתו והפצתו של דימוי המשפט כנייטרלי וניתן להעברה סייעה לשכנע את תלמידי המשפטים המקומיים כי נורמות ופרוצדורות אירופיות ניתנות להתאמה לשימוש מקומי, וכי התאמה כזו מוצדקת ורצויה, היות שאין הן מייצגות התערבות בלתי־מוצדקת של המעצמה הקולוניאלית במנהגים המקומיים, אלא הן חלק מניסיון ראוי־לשבח של השליט הכובש להעלות את המשפט המקומי לרמה גבוהה יותר.
פעילות בית הספר
מנהל בית הספר מראשיתו עד שנת 1933 היה ד"ר פרידריך גודבי. בתחילת 1925 נפרדו ממנו בבית הספר לקראת נסיעתו לאירופה, אולם במהרה הוא שב לנהל את בית הספר.
בשנות ה-30 נפתחו שיעורי המשפט בבית הספר לסירוגין פעם בשנתיים: בשנה אחת נתנו שיעורי שנה א' ושנה ג' ובשנה העוקבת נתנו שיעורי שנה ב' ושנה ד'. בשנת 1935 נוספה שנה חמישית לצורך קבלת רישיון עריכת דין.
הקרב בסלוקי
מהלך הקרב
על-פי התוכנית, כוחות מחטיבת הנח"ל, עליה פיקד אל"ם מיקי אדלשטיין, הוטסו במסוקים לסלוקי במיוחד למשימת אבטחת שיירת טנקי המרכבה 4 מחטיבה 401. גדוד 931, תחת פיקודו של סא"ל אבי דהן, החל בכיבוש הכפר ע'נדוריה ונתקל בהתנגדות חזקה מצד מחבלי החזבאללה. גדוד 932, תחת פיקודו של סא"ל רן כהנא, אשר צעד בעקבו של גדוד 931, נכנס לכפר לחלץ את הפצועים ולאחר מכן עבר לתקוף את הכפר מצידו השני. לקרב בע'נדוריה הייתה חשיבות מרכזית שכן עם פריצת מערך מבוצר זה של המחבלים נפתחה הדרך מערבה עבור כוחות האוגדה.
בשבת, 12 באוגוסט, כאשר הסתבכו כוחות השריון בחציית הסלוקי וספגו אבדות רבות, פנה מפקד חטיבת הצנחנים "הנשר השחור", אל"ם בועז עמידרור, למפקד 7056, אחד הגדודים בחטיבתו, סא"ל במיל' עמוס בריזל, ושאל אם הוא מסוגל, בכוח שעמד לרשותו, להשתלט על הכפר אל-קוצייר, השולט על המעבר מכיוון צפון ובו התבצרו חוליות נ"ט של החזבאללה, וירו על הטנקים של צה"ל החוצים את ואדי הסלוקי. בריזל שהה באותה עת עם כוחותיו בכפר דיר-סיריאן, אותו כבש עם גדוד צנחני המילואים בפיקודו ארבעה ימים קודם לכן. אף שלא היו בידו עזרי מודיעין ומצב האספקה היה דל, השיב בריזל בחיוב. קציני המטה של הגדוד ובראשם המג"ד התכנסו בבית בדיר-סיריאן שירטטו על מפית נייר מרשם קרב של הכפר, כפי שזכרו אותו מתצפית שערכו כמה ימים קודם לכן. המרשם הועתק למפיות נייר נוספות וחולק למפקדי הפלוגות בגדוד. הגדוד יצא למשימתו ביום ראשון לפנות בוקר. עד הצהריים השלימו הצנחנים את ההשתלטות על הכפר ואת סריקת השלוחה השולטת על הסלוקי.
מגרפה
תפקידים
תפקיד המגרפות נחלק לשני תחומים עיקריים:
שמואל בן-רום
ביוגרפיה
בן-רום נולד בתל אביב למשה ורבקה ויגדורוביץ. למד בבית הספר העממי הכרמל (לימים גבריאלי) ובתיכון עירוני א' בתל אביב. כנער שיחק כדורגל וכדורסל בקבוצות הנערים והנוער של מכבי תל אביב ובהמשך עבר לאתלטיקה קלה. השתתף בתחרויות האתלטיקה במכבייה ב-1965 והיה אלוף ישראל בתחרות קרב עשר בשנת 1966.
לאחר שחרורו מצה"ל
בין השנים 1994–1997 שימש כנציג משרד הביטחון בשגרירות ישראל בסין.
חיים אישיים
נשוי ליפה (פישביין). אב ל-3 בנות.
קריית מנחם
היסטוריה
הקמת השכונה החלה בשנת 1959 וקרויה על-שמו של נשיא קק"ל בארצות הברית מנחם ברסלר, שתרם כספים להקמתה. בשכונה נבנו בשלב הראשון 420 יחידות דיור ושוכנו בהן עולים חדשים ממצרים, מרוקו, הונגריה, פולין ורומניה. בשנת 1963, כבר גרו בשכונה 600 משפחות ונחנכה בה מרפאה של קופת חולים כללית. מנחם ברסלר המשיך לתמוך בשכונה ותרם כספים להקמת בית כנסת. עם זאת לא הושלמו על עבודת הפיתוח סלילת הכבישים והתקנת תאורת רחוב.
ביוני 2019 החלה הוועדה הארצית לתכנון ולבנייה של מתחמים מועדפים לדיור (ותמ"ל) לקדם תוכנית רחבת היקף לפינוי בינוי במרכז השכונה. קבינט הדיור בראשות שר האוצר ושר השיכון אישר את התוכנית ב-26 ביוני 2019. ב-18 באוקטובר 2020, דחתה ותמ"ל את כל ההתנגדויות לתוכנית ואישרה את הפרויקט, במסגרתו יבנו 1,700 יחידות דיור ב-19 בניינים חדשים בגובה 34-10 קומות, במקום כ-20 בניינים בהם 646 הדירות.
שלמה הגני
שירות צבאי ועיטורים
בשנת 1978 פרש מטיסה, אך המשיך לשרת במילואים הוא לחם גם במלחמת לבנון הראשונה, בגיל 56, כקצין סיוע אווירי באוגדה 162.
שלמה זלמן גייגר
ביוגרפיה
בצעירותו היה רבו של אחיו הצעיר אברהם גייגר, וכן לימד תורה לתלמידים נוספים. אולם, אחרי שכמה מהם "יצאו לתרבות רעה", ובהם אחיו, חדל מללמד תלמידים והתמסר ללימוד תורה עצמי. כיהן כדיין בבית הדין של פרנקפורט, וכן שימש כשליח ציבור בבית המדרש בעיר. כמו כן, היה חבר בחברה קדישא למעלה מחמשים שנה.
טל שאול
טל שאול (נולד בשנת 1960) היה ראש אגף אבטחה בשב"כ. בעבר פיקד על יחידת שמשון.
קורות חייו
שאול נולד וגדל בקיבוץ כיסופים. בפברואר 1980 התגייס לצה"ל והתנדב לשייטת 13. שאול השלים את הכשרת מסלול הלוחם בקומנדו הימי ולחם במלחמת לבנון הראשונה. שאול השלים קורס קציני חי"ר ושב לשייטת כמפקד צוות. לאחר מכן השתחרר מצה"ל, ועבד כמדריך בני נוער בקיבוצו. כעבור כשנה שב לשירות בקומנדו הימי. ב-26 ביולי 1987, פיקד על כוח במבצע חצב עדין, מארב שערכו לוחמי השייטת כנגד רכבי מחבלים בקרבת צידון. הוא שימש במספר תפקידי פיקוד בשייטת ובהם מפקד יחידת הפושטים ולקח חלק במבצעים מיוחדים רבים. בהמשך השלים קורס חובלים וקורס פיקוד ימי, והחל את שלב ההתמחות לפיקוד על סטי"ל.
קלהארי
שבטים מקומיים
בשנת 1961 הוקמה שמורת מרכז הקלהארי על מנת להגן על הבושמנים ומולדתם.
הלכות ארבעת המינים
מקור הדין
מקור דיני ארבעת המינים הוא בפסוקי התורה:. פְּרִי עֵץ הָדָר הוא אתרוג, כַּפֹּת תְּמָרִים – לולב, עֲנַף עֵץ עָבֹת – הדס, ועַרְבֵי נָחַל – ערבה.
אתרוג מורכב
לפרי האתרוג זנים רבים. יש הנוטים לצהוב ויש לירוק, יש גדולים ויש קטנים, וכולם כשרים לנטילה. אולם פירות עץ האתרוג שהורכב על עץ לימון או חושחש כדי לחזקו ולחסנו ממחלות, נחלקו בו אם כשר או פסול, יש אומרים שפסול לנטילה, שאין זה אתרוג לגמרי. או משום שנעשתה בו עבירה. ויש אומרים שהוא כשר, ודוחים את טענות הפוסלים, תוך שהם נשענים על הסברה שהדיון אודות פסול האתרוג המורכב התעורר רק בראשית תקופת האחרונים, בעוד שמציאות של אתרוג מורכב הייתה קיימת שנים רבות קודם לכן, מה שמאשש את הטענה שהקדמונים לא ראו באתרוג זה דופי.
אורך ההדס
אין אורך מקסימלי להדס.
הדס יבש וכמוש
הדס יבש פסול וכמוש כשר. שיעור היובש הפוסל הוא כאשר מראה הירקות של רוב עלי שלושת הטפחים העליונים של ההדס נעלם, והלבינו פניו, ובנוסף לכך הוא נפרך ונשבר כאשר לוחצים אותו בציפורניים. אם שרו את ההדס במים למשך יום וחזרה חיוניותו - כשר.
נשרו עליה
כאשר נשרו רוב עלי שלושת הטפחים העליונים של ענף הערבה - הערבה פסולה. ואם רק מיעוטם נשרו - כשרה. לעיתים כאשר תוחבים את ענפי הערבות בסלסלת האיגוד (המכונה קוישיקלך), נושרים בתוך כך עלים מן הערבה, ויש לוודא ולשים לב שרוב עלי הערבה נותרו מחוברים לענף.
מכללת BPM
פרויקטים
קמפוס הלימודים של המכללה מארח גם את אולפני רדיו הקצה, והמכללה משתפת איתו פעולה בשידור הופעות חיות של אמנים ישראלים.
טירת שנונסו
היסטוריה
כיום פתוחה טירת שנונסו לקהל, והיא הטירה המתויירת ביותר בצרפת אחרי ארמון ורסאי.
חדר השינה של דיאן דה פואטייה
בחדר נמצאות מספר תמונות מהמאה ה-17 וה-18 וכן ארון ספרים המחזיק בתוכו את הספרייה של שנונסו.
חדר השינה של פרנסואה הראשון
על הקיר ישנו דיוקן של דיאן דה פואטייה המתוארת כדיאנה אלת הציד. הציור צויר בשנונסו ב-1556 והמסגרת מעוטרת בסמליה של דיאן.
חדר המגורים של לואי ה-14
בחדר ניתן למצוא גם פורטרט גדול של סמואל ברנרד, הבנקאי של לואי ה-14, ושל בתו, לואיז דופן, שהייתה בעלת הטירה במאה ה-18 ושהצילה אותו מהרס בתקופת המהפכה.
דאנו הלסל
דניאל "דאנו" הלסל (באנגלית: Daniel "Dano" Halsall; נולד ב-16 בפברואר 1963) הוא שחיין שווייצרי, סגן אלוף עולם ושיאן עולם במשחה ל-50 מטר חופשי.
ביוגרפיה
הלסל השתתף לראשונה באולימפיאדת לוס אנג'לס (1984) וסיים במקום חמישי במשחה ל-100 מטר חופשי בתוצאה של 50.50 שניות. המנצח היה ראודי גיינס מארצות הברית (49.80 שניות). כמו כן, הוא סיים במקום ה-11 במשחה ל-100 מטר פרפר בתוצאה של 55.51 שניות. בנוסף, הוא סיים במקום שביעי במשחה שליחים 4x100 מטר מעורב בתוצאה של 3:47.93 דקות ובמקום תשיעי במשחה שליחים 4x100 מטר חופשי בתוצאה של 3:26.61 דקות.
אליסון סטדמן
טלוויזיה
בטלוויזיה הופיעה סטדמן בסדרה "גדולים מהחיים" בתפקיד בטי, בסדרה "Grumpy Old Women", בסדרת האנימציה "Stressed Eric", בסיטקום "שיאכלו עוגות", במיני-סדרה "הבלש המזמר", ב-"No Bananas", במחזה "מעגל הגיר הקווקזי", בסדרה "Adrian Mole: the Cappuccino Years" בתפקיד פולין מול, בסרט הטלוויזיה "The Missing Postman" לצידו של ג'יימס בולאם ובמיני-סדרה "גאווה ודעה קדומה" בתפקיד גברת בנט. ב-1991 שיחקה בתפקיד לורן פטרסון בסדרה "Gone to the Dogs" ובהמשכו "Gone to Seed".
וין אדאמי
ביוגרפיה של הדמות
בימים האחרונים של מלחמת הדומיניון, וין סוף סוף מאמינה כי קיבלה חיזיון מהנביאים, אשר אומרים לה כי מדריך יופיע בקרוב בפניה. במציאות, חיזיון זה הגיע אליה מאויביהם של הנביאים של באג'ור - מ"רוחות הפא", נביאי השקר; ה"מדריך" שנשלח אליה הוא לא אחר מאשר דוקאט, אשר עבר ניתוח קוסמטי על מנת להיראות כמו באג'ורני.
מקדש סראפיס (סרפיאום) של אלכסנדריה
היסטוריה
מלבד דמותו של האל, במתחם המקדש נמצא היה פלג של הספרייה הגדולה של אלכסנדריה. הגאוגרף סטראבון מציין שהמקדש היה ממוקם במערב העיר.
הריסת הסרפיאום
לפי פיטר בראון, תהיה הסיבה אשר תהיה, הרס הסרפיאום, שתואר על ידי הסופרים הנוצרים טיראניוס רופינוס וסוזומנוס, היה מחזה ראווה החזק ביותר מבין עימותים אלימים דומים. לעומת זאת, מספר מחברים עתיקים ומודרניים אחרים פירשו את הרס הסרפיאום באלכסנדריה כמייצג את ניצחון הנצרות וכדוגמה ליחסם של הנוצרים כלפי עובדי האלילים. יחד עם זאת, פיטר בראון ממפה את פרץ ההרס והאלימות על רקע תקופה ארוכה של של אלימות המונים בעיר, שבה נלחמו הרובע היווני ורובע היהודי במשך ארבע מאות שנה, מאז המאה ה-1 לפנה"ס. גם אוזביוס מזכיר את קרבות הרחוב באלכסנדריה בין נוצרים ללא-נוצרים, שהתרחשו כבר בשנת 249. ישנן עדויות לכך שלא-נוצרים השתתפו במאבקים ברחבי העיר הן בעד ונגד אתנסיוס מאלכסנדריה בשנים 341 ו-356. דיווחים דומים נמצאים בכתביו של סוקרטס מקונסטנטינופול. עוד מדווח ר. מקמולן שבשנת 363 (כמעט 30 שנה קודם לכן), הוצא להורג בגלל מעשיו החוזרים ונשנים של זעם, עלבון וזילות של האוצרות הקדושים ביותר של העיר.
גרסה נוצרית
תאודוסיוס הוציא צו, שהציע לעובדי האלילים הפוגעים חנינה וקרא להשמדת כל התמונות האליליות, מה שמרמז כי אלו היו מקור המהומות. כתוצאה מכך, הסרפיאום נהרס, או (לפי סוזומנוס) והוסב למקדש נוצרי, וכך גם המבנים שהוקדשו לאל המצרי קנופוס. גל ההרס של אלילים לא-נוצרים התפשט ברחבי מצרים בשבועות הבאים, כפי שתועד באיור שולי על פפירוס מתוך כרוניקה עולמית שנכתבה באלכסנדריה בתחילת המאה ה-5, שבה נראה תאופילוס המנצח. תמונת הפולחן של Serapis, עטורת המודוס, נראית בתוך המקדש בתחתית.
התיאור של סוזומן
נודע לי שבלילה שקדם להתרחשות זו, שמע אולימפיוס את קולו של אחד ששר הללויה בסראפיון. הדלתות היו סגורות והכל היה דומם; וכיוון שלא יכול היה לראות איש, אלא יכול היה לשמוע רק את קולו של הזמר, הוא הבין מיד שזה אות. בסתר, בלי לידע איש, הוא עזב את הסראפיון ויצא לאיטליה. מסופר שכאשר המקדש נהרס, נמצאו כמה אבנים, שעליהן היו תווים הירוגליפים בצורת צלב, אשר עם הגשתם לבדיקה של המלומדים, פורשו כמסמלים את החיים הבאים. סמנים אלו הובילו להמרת דתם של של חלק מהפגאנים, כמו גם כתובות אחרות שנמצאו באותו מקום, ואשר הכילו תחזיות על חורבן המקדש. כך נכבש הסראפיון, וזמן קצר לאחר מכן הוסב לכנסייה; הוא קיבל את שמו של הקיסר ארקדיוס.
התיאור של רופינוס
- טיראניוס רופינוס, היסטוריה כנסייתית, 2: 23
בית הספר סדברי ואלי
תוכנית לימודים
אין בבית הספר תוכנית לימודים או חובה על התלמידים להשתתף בשיעורים, ולמעשה אין בית הספר מתבסס על שיעורים. עם זאת, התלמידים בבית הספר חופשיים ליזום או לבקש שיעורים משלהם, ואף ליצור ולהעביר בעצמם שיעורים.
אלכסנדרה, נסיכת לוקסמבורג
חיים
אלכסנדרה נולדה ב-16 בפברואר 1991 בבית החולים הדוכסית הגדולה שרלוט שבלוקסמבורג סיטי. היא הרביעית מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיה הגדולים הם: גיום, פליקס ולואי. יש לה אח צעיר בשם סבסטיאן. סנדקיה של אלכסנדרה הם מישל, נסיך לינייה הארבעה עשר והנסיכה מריה אנה גליצין. היא למדה בבית הספר אנגלסברג ובתיכון וובאן (Lycée Vauban) בלוקסמבורג סיטי. לאחר מכן למדה פסיכולוגיה ומדעי החברה בארצות הברית והשלימה תואר ראשון לפילוסופיה בצרפת.
כיכר טרטרה
בכיכר נמצאת המסעדה "האם קתרין" (À la Mère Catherine) שנוסדה בשנת 1793.